CELEX: 62008CN0137
Language: da
Date: 2008-04-07 00:00:00
Title: Sag C-137/08: Anmodning om præjudiciel afgørelse indgivet af Budapesti II. és III. Kerületi Bíróság (Ungarn) den 7. april 2008 — VB Pénzügyi Lízing Zrt. mod Ferenc Schneider

19.7.2008   
            
            
               DA
            
            
               Den Europæiske Unions Tidende
            
            
               C 183/8
            
         Anmodning om præjudiciel afgørelse indgivet af Budapesti II. és III. Kerületi Bíróság (Ungarn) den 7. april 2008 — VB Pénzügyi Lízing Zrt. mod Ferenc Schneider
   (Sag C-137/08)
   (2008/C 183/15)
   Processprog: ungarsk
   Den forelæggende ret
   Budapesti II. és III. Kerületi Bíróság
   Parter i hovedsagen
   
      Sagsøger: VB Pénzügyi Lízing Zrt.
   
      Sagsøgt: Ferenc Schneider
   Præjudicielle spørgsmål
   
               1)
            
            
               Kræver forbrugerbeskyttelsen i Rådets direktiv 93/13/EØF af 5. april 1993 om urimelige kontraktvilkår i forbrugeraftaler (1), at en national dommer — uanset proceduren, og uanset om den er kontradiktorisk — som led i kontrollen af sin egen kompetence ex officio prøver, om et for ham fremlagt kontraktvilkår er urimeligt, selv om dette ikke er blevet gjort gældende?
            
         
               2)
            
            
               Såfremt første spørgsmål besvares bekræftende, hvilke kriterier skal den nationale dommer da lægge til grund i forbindelse med denne kontrol, navnlig såfremt værnetinget i henhold til kontraktvilkåret ikke er tjenesteyderens hjemsted, men et andet værneting i nærheden af dette hjemsted?
            
         
               3)
            
            
               Er artikel 23, stk. 1, i protokollen vedrørende statutten for Domstolen, der er knyttet til traktaten om Den Europæiske Union, traktaten om oprettelse af Det Europæiske Fællesskab og traktaten om oprettelse af Det Europæiske Atomenergifællesskab, til hinder for, at den nationale dommer underretter justitsministeriet i sin egen medlemsstat om en anmodning om præjudiciel afgørelse samtidig med, at denne forelægges?
            
         
      (1)  EFT L 95, s. 29.